
        חלק א'  

         פנייה למציעים

1.
כללי
1. הרשות לקליטת עליה בחיפה (ע"ר) הינה עמותה עירונית אשר מטרתה העיקרית תיאום קליטת העולים בעיר חיפה בין המוסדות והגורמים השונים העוסקים בקליטת עולים חדשים (להלן: "העמותה").
2. העמותה מבקשת לקבל ממשרדי עורכי דין הצעות למתן שירותי ייעוץ משפטי לעמותה, כמפורט בפנייה זו ובהסכם ההתקשרות (חלק ב').
2.
​תנאים כלליים
1. העמותה איננה מתחייבת לקבל הצעה כלשהי, בין בשלמות ובין בחלקים, ותהא רשאית לקבל חלק מההצעה, לפי שיקול דעתה, וכן תהיה רשאית להתקשר עם יותר ממשרד אחד ולפצל את ההתקשרות בין מספר משרדי עורכי דין בכל דרך שתראה לנכון, הכל על פי שיקול דעתה הבלעדי.

2. המציע מצהיר כי קרא את מסמכי המכרז, כי ידועים וברורים לו לאשורם התנאים והדרישות וכי יש ביכולתו לקיימם ולבצע את כל הדרוש למתן השירותים המתבקשים עפ"י הדרישות והתנאים המפורטים בהם ובמועדים שיקבעו.
3. אין לראות במכרז זה משום התחייבות כלשהי של העמותה לביצוע ההתקשרות.
4. העמותה תהא רשאית לדרוש מהמשתתפים במכרז פרטים נוספים ו/או הבהרות נוספות, על פי שיקול דעתה, לשביעות רצונה המלא, על מנת לבחון את המשתתף והצעתו במסגרת שיקוליה.
5. העמותה רשאית בכל עת, קודם למועד האחרון להגשת ההצעות להכניס שינויים ותיקונים במסמכי ההתקשרות ביוזמתה וכתשובה לשאלות.

6. על המציע לדאוג למילוי כל ההוראות המפורטות במסמך זה. אי מילוי אחת או יותר מהדרישות, עלול לגרום לפסילת ההצעה.
7. כל שינוי או תוספת שייעשו במסמך כלשהו ממסמכי המכרז, לרבות בתנאי חוזה ההתקשרות, או כל הסתייגות לגביהם, בין על ידי תוספת בגוף המסמכים ובין במכתב לוואי או בכל דרך אחרת, עלול לגרום לפסילת ההצעה.
8. העמותה תתקשר רק עם משרד שהינו עוסק מורשה ושהציג אישורים על כך.
9. (1) במקרה שהמציע הוא תאגיד, שאינו שותפות:
i. על מנהליו המוסמכים של המציע לחתום על ההצעה. עם ההצעה יש להמציא פרוטוקול מאושר, על-ידי רו"ח או עו"ד, או כל מסמך אחר הנדרש על פי מסמכי ההתאגדות של המציע ו/או הדין, המאשר כי החות/מים על מסמכי המכרז וההצעה הוא/הם מנהלו/יו המוסמך/כים של המציע וכי הוא/הם רשאי/ם לחייב בחתימו/תם את המציע בתוספת חותמת המציע ולהגיש הצעות מחייבות בשמו.
ii. להצעה יצורף תדפיס מרשם חברות, המפרט מהו הון המניות המונפק והנפרע של התאגיד, הבעלויות בו, וכן רשימת השעבודים עליו, נכון למועד הסמוך ליום הגשת ההצעה.
(2) במקרה שהמציע הוא שותפות רשומה:
i. יידרש חתימת מורשה חתימה וכן יצורף פרוטוקול מאושר לגבי החותם/ים על   ההצעה.
(3) במקרה שהמציע הוא עוסק מורשה:
i.      יידרש חתימת מורשה חתימה.                                                                                                                                     
10. הגשת הצעות של שני משרדי עורכי דין או יותר במשותף לא תותר.
11. על המציע לעמוד בכל התנאים המקדמיים המפורטים בסעיף 7 להלן וכן, לצרף את כל האישורים ו/או המסמכים הנדרשים להוכחת עמידתו בתנאים המקדמיים, וכן אישור בהתאם לחוק עסקאות גופים ציבוריים (אכיפת ניהול חשבונות, תשלום חובות מס ושכר מינימום והעסקת עובדים זרים כדין), התשל"ו-1976 והעתק קבלה בדבר רכישת מסמכי המכרז.
12. המציע מצהיר כי ידוע לו כי ביצוע העבודה עפ"י מסמכי ההתקשרות מחייב שמירת סודיות בכל הנוגע למידע שיגיע לרשותו וכן שמירה על רמה גבוהה של אמינות ומהימנות והוא מתחייב למלא אחר ביצוע ההוראות ולמלא אחר כל התחייבויותיו על פי מסמכי ההתקשרות, תוך שמירה קפדנית בין היתר על הוראות כל חוק הנוגע לצנעת הפרט. כמו כן, איננו רשאי להעביר כל מידע שברשותו לשום גורם אחר. המציע מתחייב לגרום לכך כי כל עובדיו ישמרו גם הם על סודיות המידע שנמסר לטיפולם, יטפלו בו ברמה גבוהה של אמינות ומהימנות ותוך שמירה קפדנית בין היתר על הוראות כל חוק הנוגע לצנעת הפרט.
13. המציע מתחייב לבצע את השירות ברמה מקצועית נאותה לשביעות רצונה של העמותה.
14. המציע יפעל כקבלן עצמאי מבלי שיהיו בינו ו/או בין מי מעובדיו לבין העמותה כל יחסי עובד ומעביד. כמו כן, המציע מתחייב לא להעסיק את עובדי העמותה עד לתום שנה מיום פרישתם מהעמותה.

15. המציע יקיים את דרישות הסף להלן ויהיה אחראי באופן בלעדי למתן השירותים המשפטיים לעמותה.
16. האחראי מטעם העמותה לענייני התקשרות זו הוא מנכ"ל העמותה ו/או מי שימונה על ידו.

17. השירות יתבצע ע"י המציע במשך כל תקופת ההסכם.

18. על המציע יהיה לעמוד בתנאי הביטוח כנדרש בהתאם לסעיף ביטוח בהסכם ההתקשרות.
19. המציע יהיה אחראי לשירותים שיינתנו על ידי עורכי הדין ו/או עובדים המועסקים במשרדו ויחייב אותם בהתחייבויות המפורטות במסמכי ההתקשרות.
20. מקום השיפוט הייחודי לדיון בכל דבר ועניין הנוגעים למכרז זה ובכל טענה ו/או עילה הנובעים ממנו הינו בית המשפט המוסמך בעיר חיפה.
21. כל ההוצאות, מכל מין וסוג שהוא, הכרוכות בהכנת ההצעה למכרז זה ובהשתתפות במכרז זה, תחולנה על המציע בלבד.
22. כל האמור בלשון זכר במכרז זה, בלשון נקבה במשמע ולהיפך.
3.      מסמכי המכרז
המסמכים הבאים לרבות מסמך זה מהווים את מסמכי המכרז ויהוו את "המכרז":

1. פנייה למציעים - חלק א' (מסמך זה).
2. הסכם התקשרות - חלק ב'.
3. נספחים - חלק ג'.
4.       עיון במסמכי המכרז
         ניתן לעיין במסמכי המכרז במשרדי העמותה הממוקמים ב"בית ארדשטיין" בכתובת רחוב י.ל. פרץ 20, חיפה, במשרדי הנהלה בקומה 5 (הגעה בתיאום מראש בלבד) בימים א'-ה' בין השעות 09:00 - 15:00 החל מיום 22.9.29. נדרש לתאם הגעה פיזית בטלפון 0522798634 בנוסף ניתן לעיין בתנאים הכלליים של המכרז באתר האינטרנט של העמותה בכתובת olimhaifa.co.il
5.     רכישת מסמכי המכרז
         רשאי להגיש רק משתתף אשר רכש את מסמכי המכרז מהעמותה. עלות מסמכי המכרז הינה מאתיים וחמישים (250) ₪. סכום אשר לא יוחזר בכל מקרה. את מסמכי המכרז ניתן לרכוש במשרדי העמותה או בהגשת בקשה לקבלת מסמכי המכרז במייל למשרד בטופס המצורף לפניה זאת. מובהר כי העמותה הינה מלכ"ר ולפיכך, אינה גובה מע"מ. ניתן לשלם בצק במשרדי העמותה או בהעברה בנקאית, פרטים להעברה ימסרו בטלפון המצויין בסעיף 4 לעיל. מי שרכש את מסמכי המכרז יעדכן אודות הרכישה בהודעה למייל  rachel@olimhaifa.co.il על מנת שיעוכן יחד עם כל הרוכשים אודות כל שאלת הבהרה שנישאלה על ידי מי מרוכשי מסמכי המכרז.
6.     אופן הגשת ההצעות
1. ההצעה תוגש באופן ידני במעטפה סגורה ללא סימן מזהה כלשהוא, למעט הרישום "מכרז מס' 08/2026".
2. המציע אחראי באופן בלעדי על הכנסת המעטפה לתיבת המכרזים אשר ממוקמת במשרדי הנהלת העמותה בכתובת י.ל. פרץ 20 חיפה, זאת טרם חלוף המועד האחרון להגשת הצעות. 

3. המעטפה תכיל את המענה למכרז, לרבות את כל הנספחים והאישורים בהתאם להוראות המפורטות במסמכי המכרז להלן. יש לצרף להצעה גם את קבצי התשובות לשאלות הבהרה, ככל ויהיו כאלה, כאשר הם חתומים.
4. העמותה רשאית, על פי שיקול דעתה הבלעדי, לדחות את המועד האחרון להגשת הצעות וכל מועד אחר הקבוע במכרז זה, וזאת בהודעה מראש שתפורסם באתר האינטרנט של העמותה.
5. ועדת האיתור של העמותה תתייחס רק להצעות שיימצאו בתיבה במועד להגשת ההצעות. הצעה שתוגש לאחר המועד הנקוב לעיל, או שלא הייתה חתומה, או שלא הוגשה כנדרש, או שיש בה מחיקות או הסתייגויות, תהא רשאית העמותה לפסול אותה ולקבוע כי היא לא תובא לדיון כלל.
6. על כלל המסמכים להיות חתומים בתחתית כל עמוד בראשי תיבות, ובסוף כל מסמך בחתימה מלאה (בהתאם לזכויות החתימה המחייבות אצל המציע), תוך פירוט שם מלא של החותם ותוארו בתוספת לחותמת המציע. כאמור להצעה יצורפו כלל המסמכים והאישורים הנדרשים על פי תנאי מכרז זה .
7. ההצעה תעמוד בתוקפה לתקופה של 90 יום מהמועד האחרון להגשת הצעות.
8. העמותה רשאית, לפי שיקול דעתה הבלעדי, להאריך את תוקף ההצעות לתקופה נוספת שעד 30 ימים נוספים, עד קבלת החלטה סופית ובחירת מציע זוכה. 
7.        תנאי סף בהם חייב לעמוד המציע
1. על המציע המגיש הצעתו למכרז זה לעמוד בכל תנאי הסף (מקצועיים וכלליים) המפורטים להלן. תנאי הסף המתייחסים למציע צריכים להתקיים במציע עצמו. קיום תנאי הסף בעמותה קשורה, באורגן של המציע, בבעל מניות או בכל גורם אחר, לא ייחשב כעמידה בתנאי הסף. 
2. תנאי הסף להשתתפות במכרז, הינם, במצטבר:
תנאי סף מקצועיים:
i. המציע הוא משרד עורך דין פעיל (עוסק מורשה או חברת עורכי דין או שותפות של עורכי דין).
ii. המציע הינו עורך-דין בעל רישיון תקף לעריכת דין בישראל ב-10 השנים האחרונות ברציפות. יובהר כי המציע אינו רשאי לכלול במספר השנים האמור עורכי דין המועסקים על ידו, יועצים עימם הוא התקשר ו/או עורכי דין השוכרים שירותי מזכירות ו/או חדר.
iii. המציע הינו בעל ניסיון מקצועי מוכח במתן ייעוץ משפטי ל"גוף ציבורי" במשך 5 שנים לפחות במהלך 10 שנים האחרונות. יובהר כי המציע אינו רשאי לכלול במספר השנים האמור עורכי דין המועסקים על-ידו, יועצים עימם הוא התקשר ו/או עורכי דין השוכרים שירותי מזכירות ו/או חדר.
"גוף ציבורי" - משרד ממשלתי, לרבות יחידת סמך ו/או תאגיד סטטוטורי ו/או חברה ממשלתית ו/או חברה/תאגיד עירוני ו/או רשות מקומית ו/או גוף הכפוף לחוק חובת המכרזים, תשנ"ב-1992.
iv. המציע הינו בעל ניסיון ויכולת מוכחים בתחומים המשפטיים המפורטים במכרז להנחת דעתה של העמותה בדגש על ניסיון מקצועי מוכח בתחומים: דיני עבודה, חוזים ומכרזים, דיני עמותות, משפט מסחרי, דיני שלטון מקומי, חוק חופש המידע והגנת הפרטיות.

תנאי סף כלליים: 
i. משרדו של המציע (או סניף שלו) ממוקם בעיר חיפה או לחילופין המציע מתחייב לזמינות ומענה כנדרש הכולל התחייבות להגעה פיזית למשרדי העמותה בעמותה בהתאם לצורך כולל השתתפות קבועה בישיבות הנהלה, ישיבות וועדת מכרזים ועוד בהתאם לצורך.
ii. המציע בעל כל רישיון הנדרש על פי כל דין לצורך מתן השירותים (לרבות רישיון עריכת דין תקף).
iii. מי שמתקיימים לגביו אחד או יותר מתנאי הפסלות המנויים בסעיף 7.2 לחוזר המנהל הכללי 2/2014 - פסול מלהגיש הצעה במכרז זה ובין היתר חברותם של עורכי הדין הנכללים בצוות המשרד, לא הושעתה מלשכת עורכי הדין, עקב עבירות משמעת לפי חוק לשכת עורכי הדין, התשכ"א-1961 (נספח ה' למסמכי המכרז).
iv. אף אחד מעורכי הדין הנכללים בצוות המשרד לא הורשע בעבירה פלילית ואינו רשום במרשם הפלילי או המשטרתי כהגדרתם בחוק המידע הפלילי ותקנת השבים, התשע"ט-2019) בעבירות, למעט עבירת תעבורה כהגדרתה בפקודת התעבורה [נוסח חדש]. להוכחת תנאי זה יצרף המציע תצהיר מטעמו ולפיו כל עורכי הדין החברים בצוות המשרד לא הורשעו בעבירה פלילית כאמור לעיל בנספח ה' פשיעה, התשס"ג-2003.
v. המציע בעל כל האישורים הנדרשים לפי חוק עסקאות גופים ציבוריים, התשל"ו-1976.
vi. אין מניעה, לפי כל דין ו/או הסכם שהמציע ו/או מי מטעמו, להשתתפותו במכרז זה ו/או בהתקשרותו בהסכם עם העמותה ו/או במתן השירותים לעמותה ואין ניגוד עניינים בין המציע ו/או מי מטעמו לבין העמותה ו/או מתן השירותים. בכל מקרה של מחלוקת בין הצדדים, האם בעניין פלוני יש משום חשש לניגוד עניינים, תכריע דעת העמותה.
vii. עמידת המציע בתנאי הסף תיבחן על פי הפרטים והמסמכים שיינתנו על ידו כמפורט להלן, וזאת מבלי לגרוע מזכות העמותה לערוך בדיקות עצמאיות בעניין, לפי שיקול דעתה.
viii. מציע שלא יעמוד, נכון למועד הגשת ההצעות בכל תנאי הסף, ייפסל. 
ix. העמותה רשאית, לפי שיקול דעתה הבלעדי, לבקש ממציע לבאר פרט מסוים מתוך הצעתו, להשלים פרט חסר מתוכה, או להמציא מסמך נוסף או חלופי המוכיח את עמידתו בתנאי המכרז, ובתנאי הסף של המכרז, וזאת בתוך פרק זמן קצוב. אי מענה לפניה כאמור או מענה שלא בפרק הזמן שהוגדר, עלול לגרום לפסילת ההצעה. לאחר שניתנה למציע הזדמנות להשלים ולתקן, העמותה רשאית לפסול הצעה שעדיין אינה עונה על דרישות המכרז או לבקש השלמה נוספת, בהתאם לשיקול דעתה.
x. המציע מתבקש לעיין היטב בכל החומר המצ"ב ולהגיש את הצעתו בליווי כל המסמכים הנדרשים. 
3. אופן הוכחת תנאי הסף - מבלי לגרוע מכלליות האמור, אל מעטפת מסמכי ההצעה יש לצרף את המסמכים הבאים:
i. מילוי תצהיר של המציע עם הפרטים הרלוונטיים לעניין ניסיונו כשהוא מלא, חתום על ידי מורשה החתימה מטעם המציע, ומאומת על ידי עורך דין. פרופיל המציע (נספח ג') יצורף על ידו וייכללו בו - פרטים וקורות חיים של המציע.
ii. צילום רישיון עו"ד בתוקף של המציע, פירוט ניסיונו בתחום מתן השירותים כאמור. 
iii. העברת רשימה של גופים המהווים "גוף ציבורי" שהמציע העניק להם ייעוץ משפטי במשך 5 שנים לפחות במהלך 10 שנים האחרונות שקדמו למועד האחרון להגשת ההצעות למכרז והשירותים שניתנו. כאמור בטבלה המצורפת בנספח ג'.
iv. נוסח הסכם ההתקשרות ונספחיו המצורף למסמכי המכרז כשהם חתומים על ידי מורשה החתימה מטעם המציע. 
v. מבלי לגרוע מכלליות האמור יצורפו הנספחים הבאים לחוזה ההתקשרות:
a. התחייבות לשמירת סודיות של כל מידע מכל סוג שיימסר או שייוודע למציע לשם ביצוע התחייבויותיו על פי פנייה זו ונספחיה. כמו כן, התחייבות כי אם ייבחר כזוכה ידאג לכך שגם עובדיו, יועצי משנה וכל אדם מטעמו, יקיימו הוראות סעיף זה.
b. התחייבות כי המציע וכל מי שמטעמו אינו נמצא בניגוד עניינים עם העמותה. כחלק מהתחייבות זו על המציע לפרט רשימת לקוחות בעלי זיקה לעמותה ו/או לעיריית חיפה שבגינם עלול להיווצר ניגוד עניינים. העמותה רשאית לפסול מציע שבגינו יעלה חשש לניגוד עניינים, וזאת בהתאם לשיקול דעתה הבלעדי והמוחלט.
c. העתק האישורים הנדרשים לפי חוק עסקאות גופים ציבוריים, התשל"ו-1976, כשכל אחד מן האישורים הינו על שמו של המציע ותקף נכון למועד האחרון להגשת הצעות במכרז.
d. כל רישיון הנדרש על פי כל דין לצורך מתן השירותים.
e. על המציע לצרף אישור עוסק מורשה מטעם שלטונות מע"מ ולהוכיח ניהול ספרים כחוק.
8.          תיאור השירותים העיקריים הנדרשים
המציע הזוכה יידרש להעניק לעמותה יעוץ משפטי בכלל תחומי העיסוק של העמותה, ובכלל זה, מבלי לגרוע מכלליות האמור (כולם ו/או חלקם להלן: "השירותים" או "השירותים המשפטיים"):
1. ייעוץ משפטי שוטף, כולל מתן חוות דעת מקצועית, לכל אורגני העמותה לרבות הנהלה, מנכ"ל, עובדי העמותה, וועדות העמותה וכד' בכל הנושאים הרלוונטיים, לרבות אלו המפורטים להלן;
2. ייעוץ משפטי כולל ומקיף בכל תחומי פעילות העמותה לרבות עריכת הסכמים, חוזים והתקשרויות בהתאם לנהלי משרד הפנים, חוק העמותות, דיני מכרזים ועוד הקשורים בתחומי פעילותה של העמותה.
3. השתתפות (לרוב בנוכחות פיזית) בהתאם לצורך בפגישות מקצועיות של העמותה - פנימיות וחיצוניות; הן הקבועות והן אלו הנקבעות בהתאם לצורך.
4. טיפול בנושאים שוטפים, התכתבויות, עזרה בהכנת תשובות למכתבים ו/או פניות או כל מסמך אחר לרבות בנושאי כ"א, ופניות הדורשות הסתמכות על יעוץ משפטי, מתן חוות דעת וכיו"ב, לרבות נוכחות בהתאם לצורך במשרדי העמותה לצורך זה;
5. השתתפות (לרוב בנוכחות פיזית) בישיבות הנהלה, וועדת ביקורת, וועדת מכרזים וכל פגישה אחרת לפי צרכי העמותה; הכוונה מקצועית בהפצת סדר יום לישיבות הוועדות והכנת פרוטוקולים לישיבות הוועדות והפצתם לנוגעים בדבר;
6. ייעוץ בנושאי דיני עבודה, הכנת הסכמי עבודה של עובדי העמותה בהתאם לדרישות החוק, נוכח אופייה של העמותה כתאגיד עירוני, לפי הנחיות והחוזרים הרלוונטיים;
7. עריכת מכרזים וליווי שוטף בכל שלבי המכרז;
8. הכנה ו/או בדיקת הסכמים מסחריים ואחרים, כולל הכוונה מקצועית במסגרת ניהול מו"מ במידת הצורך;
9. טיפול בנושאי משרה בעמותה, לרבות חברי הנהלה ובכלל זה בתביעות אישיות כנגד נושאי המשרה, במידת הצורך;
10. ייצוג וליווי העמותה בסכסוכים לרבות בהליכים משפטיים בערכאות שיפוטיות, בהליכי בוררות וגישור בכל תחומי המשפט האזרחי, המסחרי והמנהלי; לרבות תביעות בנושאים מורכבים, בהיקפים לא מוגבלים, תביעות נזיקין, תביעות קטנות, דרישות תשלום/פיצוי, וכיו"ב. האמור בסעיף זה הינו בכפוף לאמור בסעיף יב' להלן.
11. שירותים נוספים ככל שיידרשו מעת לעת.
12. עבור ייצוג העמותה בהליכים משפטיים בבית המשפט (הייצוג המשפטי כולל את כל הכרוך בניהול ההליך המשפטי עד תומו ובין היתר - הגשת תביעה ו/או הגנה ו/או הודעות צד ג', וכל כתב בית-דין אחר, בהתאם לצורך הטיפול בהליך המשפטי והמצאתם לצדדים. ניהול התיק בערכאה המשפטית כולל, בין היתר, ניהול הליכים מקדמיים, הכנת והגשת כל כתבי בית- דין הנדרשים בהליך העיקרי ובמסגרת הליכי ביניים ובקשות ביניים, הכנת עדים ומומחים, הכנת והגשת תצהירים וחו"ד, זימון עדים מומחים למתן עדות בבית המשפט וחקירתם, הופעה וייצוג בבית המשפט, הגשת סיכומים, המצאת כתבי בית דין לצדדים ועוד) - רשאים הצדדים לסכם שכר טרחה נפרד בנוסף לשכר הטרחה החודשי המפורט בסעיף התמורה.
העמותה שומרת על זכותה לבצע הליך של פניה לקבלת הצעות ותוכל לעשות שימוש ביועץ משפטי חיצוני אחר/נוסף לעוה"ד. לבקשת העמותה יעבוד עוה"ד בשיתוף עם גורמים אלו ככל שיידרש.
9.         אופן ביצוע השירות
1. המציע הזוכה יעמיד עצמו או עו"ד שהינו בדרגת שותף אצל המציע המקיים את כל הדרישות המפורטות בסעיף 8 לעיל.
2. עורך הדין יעמוד בקשר ישיר עם העמותה ויהיה זמין למתן השירות המשפטי הנדרש.
3. עורך הדין הנ"ל יהיה אחראי באופן אישי למתן כל השירותים המשפטיים לעמותה, לרבות הופעות בישיבות הנהלה ובוועדות העמותה, מתן ייעוץ שוטף, ייצוג בבתי משפט וכיו"ב. במקרים חריגים בלבד, ניתן יהיה להיעזר בשירותי עו"ד אחר ממשרדו של המציע הזוכה, אחר אשר יחליף את עורך הדין הקבוע שייצג את העמותה.
4. החלפת עורך הדין מותנית באישור מנכ"ל העמותה מראש ובכתב בלבד, אשר יינתן על פי שיקול דעתה הבלעדי והמקצועי, בשים לב להוראות כל דין. יובהר כי, במקרה כזה יהא על המציע להעמיד עו"ד בעל כישורים שאינם נופלים מכישורי עוה"ד המוחלף, אשר עומד בכל תנאי הסף.
10.       התמורה
1. העמותה תשלם למציע הזוכה שכר טרחה חודשי של 5500 ₪ (חמשת אלפים וחמש מאות כולל מע"מ.
2. שכר הטרחה כולל את כלל ההוצאות כגון, כגון נסיעות וחניה, צילומים, וכיוצא בכך. היועץ לא יהיה זכאי לכל תשלום נוסף בגין כל הוצאה שיוציא, אלא אם אושרה כהוצאה מיוחדת מראש ובכתב ע״י מנכ״ל העמותה.
3. שכר הבסיס ישולם תמורת מתן כל הייעוץ המשפטי השוטף כמפורט בסעיף 8 לעיל. 
4. התשלום שיאושר למציע הזוכה יתבצע בשיטת שוטף+30, מיום אישור החשבון או חשבונית עסקה ע"י העמותה. 
11.       תקופת ההתקשרות
1. תקופת ההתקשרות תהיה לתקופה של 12 חודשים אשר יהוו תקופת ניסיון .(להלן- "תקופת הניסיון").לעמותה בלבד שמורה האופציה, להארכה בת 24 חודשים נוספים, כולן או חלקן בכפוף לצרכי העמותה, לאישור התקציב מידי שנה, למגבלות התקציב ולהוראות כל דין, לרבות: הוראות חוק התקציב; חוק חובת המכרזים; התקנות שהותקנו מכוחו ותנאי ההסכם שייחתם עם הזוכה – להלן "תקופת ההתקשרות הראשונה").
2. לעמותה מוקנית הזכות, על פי שיקול דעתה הבלעדי, להאריך את תקופת ההתקשרות למשך 36 חודשים נוספים (להלן: "תקופת ההתקשרות השנייה") ובלבד שסך תקופת ההתקשרות הכוללת, לרבות תקופת ההתקשרות הראשונה, לא תעלה על 72 חודשים. 
3. בתקופת הניסיון , במקרה של אי שביעות רצון מתפקוד המציע הזוכה, תהיה לעמותה הזכות להפסיק את ההתקשרות בכל עת, וללא כל פיצוי, ובלבד שניתנה הודעה מוקדמת של 30 יום. בתקופת ההתקשרות הראשונה והשנייה במקרה של אי שביעות רצון מתפקוד המציע הזוכה , תהיה לעמותה הזכות להפסיק את ההתקשרות בכל עת וללא כל פיצוי ובלבד שניתנה הודעה מוקדמת בת 90 יום.
4. המציע הזוכה נדרש להיות ערוך לתחילת העבודה תוך 10 ימים מיום חתימת ההסכם.

5. על המציע הזוכה להחזיר לעמותה את כל המידע אשר הצטבר ברשותו או כל דבר אשר הועבר אליו ע"י העמותה תוך 48 שעות מסיום ההתקשרות עימו. 
12.     שאלות הבהרה
1. שאלות להבהרה, תוגשנה בקובץ וורד לגברת רחלי עדני בכתובת המייל: rachel@olimhaifa.co.il וזאת לא יאוחר מיום 15.10.26  עד השעה 16:00
2. שאלות ההבהרה תכלולנה את מספר הסעיף ושם בהתאם לפורמט הבא: 

3. חובה לציין פרטי התקשרות עם הפונה, לרבות דואר אלקטרוני. מציע שלא יפנה כאמור יהיה מנוע מלהעלות בעתיד כל טענה בדבר סתירות, או אי התאמות כאמור.
4. תשומת לב המציעים לאמור לעיל בעניין דרישות הביטוח שבמכרז, ולכך שעל המציעים להגיש הסתייגויות בנושא זה בתוך המועד שנקבע להגשת שאלות הבהרה כאמור.
5. על המציע במכרז לבדוק את מסמכי המכרז השונים ביסודיות. 
6. אם ימצא המציע אי-בהירויות, סתירות או אי התאמות בין מסמכי המכרז השונים או הוראות שונות מהוראותיהם, או כל אי התאמה אחרת, עליו לפנות לעמותה ולפרטן בכתב. מציע שלא יפנה כאמור יהיה מנוע מלהעלות בעתיד כל טענה בדבר סתירות, או אי התאמות כאמור.
7. יודגש, כי רק הבהרות או תשובות שיישלחו בכתב על ידי העמותה, או על ידי מי שהוסמך על ידה לצורך כך, יחייבו את העמותה. תשובה שלא תינתן בכתב לא תיצור כל בסיס לטענה של השתק או מניעות.
8. המציע מודע ומסכים לכך כי שאלות הבהרה שיישאלו על-ידו יישלחו לכל המציעים, בהתאם לשיקול דעת העמותה.האחריות לקבלת מסמכי ההבהרה ולבדיקת התשובות לשאלות הינה על המציעים בלבד.
9. ככל שתמצא לנכון, שומרת העמותה על זכותה לפרסם הבהרות נוספות לאחר המועד הנקוב במכרז.על המציע לצרף להצעתו כל מסמך הבהרות, לרבות מסמך סיור המתכננים, ככל שיפורסם על ידי העמותה, כשהוא חתום בחתימת המציע.
13.     בדיקת ההצעות
1. העמותה תהיה רשאית, אך לא חייבת, לדרוש מכל אחד מן המציעים לאחר הגשת ההצעות למכרז, להשלים מידע חסר ו/או המלצות ו/או אישורים ו/או מסמכים שנדרש המציע לצרף להצעתו או לצורך בחינה נוספת של הצעתו, וזאת, בין היתר, לצורך בחינת עמידת המציע בדרישות הסף למכרז. במקרה שכזה, המציע יידרש להעביר הבהרה ו/או תיקון ו/או השלמה כאמור עד למועד שיקבע.
2. מציע אשר נמנע מלמסור לעמותה את המידע הדרוש או מסר מידע לא נכון - רשאית העמותה שלא לדון עוד בהצעתו או לפסלה.
3. העמותה תהיה רשאית, אך לא חייבת, לדרוש, מכל אחד מן המציעים לאחר הגשת ההצעות למכרז, כל הבהרה הקשורה להצעה או מידע הנראה לה קשור במציע, בניסיונו, בגורם המקצועי המיועד לביצוע העבודות נשוא המכרז, במסמכים אשר צירף המציע להצעתו, וכן כל פרט נוסף לעניין אופן מתן השירותים על ידי המציע או כל פרט אחר אשר יידרש על ידה לצורך בחינת ההצעה. במקרה שכזה, המציע יידרש להעביר הבהרה ו/או תיקון ו/או השלמה כאמור עד למועד שיקבע.
4. העמותה שומרת לעצמה את הזכות לוודא ממקורותיה שלה ובכל דרך בה תבחר, אמיתות כל מידע שימסור המציע.
5. המציע חייב לעדכן את העמותה בכתב וללא דיחוי לגבי כל שינוי אשר יחול, אם יחול, במידע שמסר לעמותה, בפרק הזמן שיחלוף מעת הגשת הצעתו למכרז ועד למועד פרסום החלטת העמותה בדבר הזוכה, ואם נקבע כזוכה - עד לחתימה על החוזה.
6. מציע שהצעתו נפסלה, יקבל הודעה על כך במועד פסילת ההצעה או בסיום ההליך המכרזי (לאחר בחירת הזוכה), על פי שיקול דעתה המוחלט של העמותה, והמציע מוותר מראש על כל טענה, דרישה או תביעה בעניין זה.
14.  הליך בחירת ההצעה הזוכה
שלב א' - בדיקת עמידת המציעים בתנאי הסף של ההליך: 
בשלב זה תיבדק עמידת המציעים בתנאי הסף של המכרז. בהתאם לסעיף 7 לעיל כולו.
רק מציעים העומדים בתנאי הסף של ההליך יעברו לשלב ב'. 
שלב ב' - ניקוד מרכיב איכות ההצעה: 
הצעות שתעבורנה את השלב הראשון, תיבדקנה בשלב השני בבדיקת האיכות, עפ"י הקריטריונים המפורטים להלן. (הציון הכולל לניקוד איכות ההצעות יחושב כסך הנקודות המתקבל מחיבור הניקוד שניתן לכל אחד מהקריטריונים).
	קריטריון
	חלוקת ניקוד
	הניקוד המקסימאלי

	התרשמות מניסיונו המקצועי של המציע ומכישורים אישיים
(על-פי המלצות בכתב ומסמכים תומכים)
	ניסיון מוכח כיועץ משפטי במתן ייעוץ משפטי, חוות דעת, הנחיות וליווי משפטי שוטף לרשות מקומית או לתאגיד עירוני, ניסיון בדיני תאגידים עירוניים, דיני עבודה, עריכת מכרזים עירוניים וליווי הליכי המכרז, עריכת חוזי התקשרות, היכרות עם המערכת המוניציפלית והציבורית.
יחסי אנוש טובים ויחסי עבודה תקינים אמינות ומהימנות אישית. יכולת לטפל במספר נושאים במקביל תוך תעדוף משימות יעיל. ייצוגיות
	20 נקודות

	תקופת ותק מקצועי
	כל שנת ותק מקצועי של המציע מעל 10 שנים (המתחייבות על-פי תנאי הסף) תוסיף למציע נקודת אחת (לכל שנת ותק) ועד 20 שנים (סה"כ)
	10נקודות

	שיחות עם ממליצים של עוה"ד הבכיר
	גורם בכיר מטעם הרשות יפנה טלפונית לפחות ל2  ממליצים של עוה"ד הבכיר אשר הוצגו ככאלה ע"י המציע בנספח ג במסגרת השיחה יינתן ניקוד בהתאם
לטופס המצורף
	30 נקודות

	
	
	סה"כ ניקוד מקסימלי 
60 נקודות

ניקוד איכות לראיון
ניקוד הריאיון המקסימלי הוא 40 נקודות בחלוקה כדלקמן: 
שלב ג' - ראיון:
חמשת (5) המציעים שהצעותיהם יזכו לניקוד הגבוה ביותר מבין כלל המציעים במרכיב איכות ההצעה , יעלו לשלב הבא ויוזמנו לריאיון בפני וועדת האיתור ו/או מי מטעמה.
מודגש כי המציע חייב להשתתף בריאיון באופן אישי.
בהעדר המציע באופן אישי לא יתקיים ראיון וההצעה תיפסל.
	ראיון עם המציע 
	ניקוד רכיב זה יהא בהתאם לראיון שייערך על ידי וועדת האיתור ו/או מי מטעמה עם המציע.
במסגרת הריאיון ינוקדו הרכיבים הבאים:
· רמת המקצועיות והתאמה למתן השירותים - עד 15 נקודות. 
· התרשמות מזמינות ואיכות השירות - עד 15 נקודות. 
· ניקוד עפ"י התרשמות כללית עד 10 נקודות. 
	סה"כ עד 40 נקודות


שלב ה' -  בחירת הזוכה במכרז:
ניקוד האיכות ההצעה ייקרא - (Q) . 
ניקוד הריאיון ייקרא - (P) .
הציון הסופי המשוקלל (S) יהיה סך שני המרכיבים :  S= Q+ P
ההצעות ידורגו בהתאם לציון הסופי שהתקבל, כאשר ההצעה בעלת הציון הגבוה ביותר תדורג ראשונה, לאחריה ההצעה עם הניקוד השני בטיבו, וכן הלאה.
אם לאחר שקלול ההצעות כמפורט לעיל, ההצעות בעלות הציון המשוקלל הגבוה ביותר קיבלו ציון זהה, תפעל העמותה לפי סדר הפעולות הבא עד לבחירת זוכה:
בהתאם להוראות סעיפים 2ב ו-2ד לחוק חובת המכרזים, התשנ"ב- 1992, בדבר "עסק בשליטת אישה" ובדבר "עידוד משרתי מילואים בעסקים זעירים, קטנים או בינוניים" כהגדרתם שם, וזאת בתנאי שהמציע עומד בדרישות החוק.
14. סמכויות ועדת האיתור
לוועדת האיתור עומדות כל הסמכויות הנתונות לה על פי הוראות מכרז זה והוראות הדין. 
מבלי לגרוע ממי מהן ובנוסף להן, תהא ועדת האיתור רשאית לפעול כדלקמן:
1. למנות ו/או להפעיל סמכויותיה על פי דין ו/או בהתאם להוראות מכרז זה בסיוע משקיפים שימונו על ידה, בהתאם לשיקול דעתה הבלעדי.
2. לאפשר למציע אשר לא המציא עם הצעתו מידע, מסמך, היתר, אישור, רישיון או כל מסמך אחר, אשר המצאתו נדרשה על פי מכרז זה, להשלים המצאתו לעמותה תוך פרק זמן שיקבע ע"י ועדת האיתור ו/או לזמנו לשימוע בפני ועדת האיתור לצורך מתן הבהרות ו/או השלמות.
3. לפסול הצעתו של מציע אשר לא השלים פרטים או מסמכים שהשלמתם נדרשה במועד בו נדרשה ו/או לא התייצב לשימוע בפני ועדת האיתור, במועד אליו זומן.
4. לפסול הצעת מציע, אשר ערך שינוי, השמטה או תוספת במסמכי המכרז, או ציין כל הסתייגות ו/או התניה לגבי התנאים המופיעים בהם, בין על ידי תוספת בגוף המסמכים ובין במכתב לוואי או בכל דרך אחרת.
5. מבלי לגרוע מהאמור לעיל, תהא ועדת האיתור רשאית, אך לא חייבת, לדחות כל הצעה שאיננה שלמה, או ברורה, או שאינה ערוכה כדבעי על פי דרישות מסמכי המכרז, ולא תהיה למציע כל טענה ו/או דרישה ו/או תביעה בשל כך.
6. לבצע לפי שיקול דעתה, בדיקה והערכה מחודשת של כלל ההצעות, מקום בו נפסלה ו/או לא נבחרה הצעה בשל מידע חדש ו/או הערכה מחודשת ו/או בכל מקרה בו סברה הועדה כי ראוי ונכון לעשות כן, לרבות בשלב שלאחר מסירת הודעות בדבר תוצאות המכרז ולפני חתימה על הסכם עם הזוכה. 
7. העמותה שומרת לעצמה את הזכות למחול על קיום דרישה או תנאי מתנאי מכרז זה אשר אינם מהותיים ואשר אין בהם כדי לפגוע בעיקרון השוויון והכל לפי שיקול דעת ועדת האיתור של העמותה ו/או להורות על תיקון כל פגם שנפל בהצעה או להבליג על הפגם, וזאת אם מצאה כי החלטה זו משרתת באופן המרבי את טובת הציבור ואת תכליתו של מכרז זה.
8. ועדת האיתור רשאית בכל עת, בהודעה שתועבר בכתב, להקדים או לדחות את המועד הקובע וכן לשנות מועדים ותנאים אחרים הנוגעים לפנייה זו, על פי שיקול דעתה המוחלט.
9. הגשת הצעה תפורש, בין היתר, כהסכמה לכל אחד מהתנאים וההתניות המפורטים לעיל.
15. זכות העיון
בהשתתפותו במכרז מסכים המציע, כי במקרה של זכיה במכרז, הצעתו תועמד לעיונם של יתר המציעים במכרז בהתאם להוראות הדין.
16. ביטול זכיה או הודעת זכיה
1. העמותה שומרת על זכותה לבטל זכיה ו/או הודעת זכיה, בין היתר בנסיבות כדלהלן:
2. המציע לא חתם על הסכם ההתקשרות, או לא המציא את אישור הביטוח [נספח ה'] החתום כדין על ידי חברת הביטוח, תוך פרק הזמן שנקבע על ידי העמותה;
3. העמותה קיבלה מידע על המציע, ההצעה או תוכנה, אשר היה משפיע על החלטתה, אילו היה בידיה לפני ההחלטה בדבר זכיית המציע.
4. בוטלה זכיית בעל ההצעה הזוכה ו/או בוטל החוזה שנחתם עמו מכל סיבה שהיא, לרבות עקב אי שביעות רצון, תהא העמותה רשאית להכריז על הכשיר השני כעל זוכה חלופי.
5. הוכרז הכשיר השני ככשיר חלופי, יחולו עליו כל ההוראות החלות על בעל ההצעה הזוכה.
17. עיון בהצעה הזוכה
1. מציע שלא זכה במכרז יהיה רשאי, בתוך 30 ימים ממועד מסירת ההודעה בדבר תוצאות ההחלטה הסופית של העמותה, לעיין במסמכי המכרז בהתאם לסעיף 21(ה) לתקנות חובת המכרזים, התשנ׳׳ג- 1993.
2. בחוות דעת משפטית שנערכה במסגרת ייעוץ משפטי לעמותה, לרבות בחינת חלופות אפשריות שונות לפעולה או להחלטתה של העמותה.
3. מציע המעוניין לממש את זכות העיון כמפורט לעיל, יפנה בכתב אל תיבת הדואר האלקטרוני כמפורט לעיל. 







______________________________







        הרשות לקליטת עליה בחיפה (ע"ר)

        חלק ב'
      הסכם התקשרות
שנערך ונחתם בחיפה ביום ___ לחודש _______  בשנת  2026
בין:

הרשות לקליטת עליה בחיפה (ע"ר)
ע״י מורשה החתימה של העמותה
רחוב י.ל. פרץ 20, חיפה 

(להלן: ״העמותה״)                                                                           מצד אחד;

                    לבין:             __________________________
 (להלן: ״היועץ משפטי״ , או  "היועץ")                                             מצד שני;

הואיל:

והעמותה מבקשת לשכור שירותי משרד עורכי דין למתן שירותי ייעוץ משפטי לעמותה לאחר שפרסמה מכרז פומבי 08/2026;
והואיל:

והעמותה מעוניינת להתקשר עם היועץ המשפטי על בסיס קבלני ושלא במסגרת יחסי עובד-מעביד, על כל המשתמע מכך, הן לעניין תעריפי התשלומים והן לעניין הזכויות והחובות ההדדיות, והיועץ הסכים לכך;
והואיל:
וברצון הצדדים לעגן את מחויבויותיהם וזכויותיהם ההדדיות בהסכם;
אשר על כך מוסכם מוצהר ומותנה בזה בין הצדדים כלהלן:
המבוא  להסכם זה
1. המבוא להסכם זה מהווה חלק בלתי נפרד ממנו.

2. כותרות הסעיפים להסכם זה ניתנות לשם התמצאות והן לא תשמשנה לפרשנות הסכם זה.

3. הפניה לקבלת הצעות שמכוחה נבחר היועץ על כלל נספחיה מהווה חלק בלתי נפרד מההסכם.
הצהרות הצדדים
4. היועץ מצהיר כי הוא כשיר על פי כל דין לבצע את השירותים.

5. עוד מצהיר היועץ  בזאת כי יש לו את היכולת והאמצעים הדרושים לרבות הידע המקצועי, הניסיון והמומחיות הנדרשים לשם אספקת השירותים.

6. היועץ מתחייב לבצע את השירותים נשוא הפנייה בעצמו ולא להעביר לצד ג׳ ובכלל זה משרד עו״ד אחר את ביצוע השירותים נשוא הפניה.

תקופת ההסכם לתקן בהתאם לתיקונים שלי בתנאי המכרז!!!
7. תקופת ההתקשרות תהיה לתקופה של 6 חודשים אשר יהוו תקופת נסיון – להלן תקופת ההתקשרות הראשונה. לעמותה בלבד שמורה האופציה, להארכה בת 66 חודשים נוספים, כולן או חלקן בכפוף לצרכי העמותה, לאישור התקציב מידי שנה, למגבלות התקציב ולהוראות כל דין, לרבות: הוראות חוק התקציב; חוק חובת המכרזים; התקנות שהותקנו מכוחו ותנאי ההסכם שייחתם עם הזוכה – להלן תקופת ההתקשרות השנייה.
8. בתקופת ההתקשרות הראשונה, במקרה של אי שביעות רצון מתפקוד המציע הזוכה, תהיה לעמותה הזכות להפסיק את ההתקשרות בכל עת, וללא כל פיצוי, ובלבד שניתנה הודעה מוקדמת של 30 יום. בתקופת ההתקשרות השנייה במקרה של אי שביעות רצון מתפקוד המציע הזוכה, תהיה לעמותה הזכות להפסיק את ההתקשרות בכל עת וללא כל פיצוי ובלבד שניתנה הודעה מוקדמת בת 90 יום.

9. המציע הזוכה נדרש להיות ערוך לתחילת העבודה תוך 10 ימים מיום חתימת ההסכם.

10. בכל מקרה של ביטול ההסכם על -ידי העמותה, לא תהיה על העמותה חובה לפצות את היועץ או לשלם לו תשלום מכל סוג ומין, למעט התמורה הקבועה בהסכם עבור השירותים שסיפק עד לביטול ההסכם וסיום עבודתו.

11. בכל מקרה של הפסקת ההסכם מכל סיבה שהיא, היועץ מחויב להעביר לעמותה את כל החומר שברשותו והשייך לעמותה או את כל העבודה שעשה עבור העמותה עד להפסקת ההסכם, ללא דיחוי וללא שום פגיעה. מובהר כי היועץ אינו רשאי לעכב אצלו חומר כלשהו מכל סיבה שהיא, לרבות לא בשל תשלום המגיע לו.

12. למען הסר ספק מובהר כי ההוראות בדבר שמירת סודיות יחולו גם לאחר הפסקת הסכם זה.
השירותים שיינתנו על ידי היועץ
13. היועץ המשפטי מתחייב לספק את השירותים המפורטים להלן, בהתאם להצעתו ולדרישות העמותה (להלן ״השרות״) כמפורט להלן (אין מדובר ברשימה סגורה):
1. ייעוץ משפטי שוטף, כולל מתן חוות דעת מקצועית, לכל אורגני העמותה לרבות ההנהלה , מנכ"ל, עובדי העמותה, וועדות העמותה וכד' בכל הנושאים הרלוונטיים, לרבות אלו המפורטים להלן;
2. ייעוץ משפטי כולל ומקיף בכל תחומי פעילות העמותה לרבות עריכת הסכמים, חוזים והתקשרויות בהתאם לנהלי משרד הפנים, חוק החברות, דיני מכרזים ועוד הקשורים בתחומי פעילותה של העמותה.
3. השתתפות (לרוב בנוכחות פיזית) בהתאם לצורך בפגישות מקצועיות של העמותה - פנימיות וחיצוניות;
4. טיפול בנושאים שוטפים, התכתבויות, עזרה בהכנת תשובות למכתבים ו/או פניות או כל מסמך אחר לרבות בנושאי כ"א, ופניות הדורשות הסתמכות על יעוץ משפטי, מתן חוות דעת וכיו"ב, לרבות נוכחות בהתאם לצורך במשרדי העמותה לצורך זה;
5. השתתפות (לרוב בנוכחות פיזית) בישיבות הנהלה, וועדת ביקורת, וועדת מכרזים וכל פגישה אחרת לפי צרכי העמותה; כולל הכוונה מקצועית בהפצת סדר יום לישיבות הוועדות והכנת פרוטוקולים לישיבות הוועדות והפצתם לנוגעים בדבר;
6. ייעוץ בנושאי דיני עבודה, הכנת הסכמי עבודה של עובדי העמותה בהתאם לדרישות החוק, נוכח אופייה של העמותה כתאגיד עירוני, לפי הנחיות והחוזרים הרלוונטיים;
7. עריכת מכרזים וליווי שוטף בכל שלבי המכרז;
8. הכנה ו/או בדיקת הסכמים מסחריים ואחרים, כולל הכוונה מקצועית במסגרת ניהול מו"מ במידת הצורך;
9. טיפול בנושאי משרה בעמותה, לרבות דירקטורים ובכלל זה בתביעות אישיות כנגד נושאי המשרה, במידת הצורך;
10. ייצוג וליווי העמותה בסכסוכים לרבות בהליכים משפטיים בערכאות שיפוטיות, בהליכי בוררות וגישור בכל תחומי המשפט האזרחי, המסחרי והמנהלי; לרבות תביעות בנושאים מורכבים, בהיקפים לא מוגבלים, תביעות נזיקין, תביעות קטנות, דרישות תשלום/פיצוי, וכיו"ב. האמור בסעיף זה הנו בכפוף לאמור בסעיף 2.22 להלן.
11. שירותים נוספים ככל שיידרשו מעת לעת.
12. עבור ייצוג העמותה בהליכים משפטיים בבית המשפט (הייצוג המשפטי כולל את כל הכרוך בניהול ההליך המשפטי עד תומו ובין היתר - הגשת תביעה ו/או הגנה ו/או הודעות צד ג', וכל כתב בית-דין אחר, בהתאם לצורך הטיפול בהליך המשפטי והמצאתם לצדדים. ניהול התיק בערכאה המשפטית כולל, בין היתר, ניהול הליכים מקדמיים, הכנת והגשת כל כתבי בית- דין הנדרשים בהליך העיקרי ובמסגרת הליכי ביניים ובקשות ביניים, הכנת עדים ומומחים, הכנת והגשת תצהירים וחו"ד, זימון עדים מומחים למתן עדות בבית המשפט וחקירתם, הופעה וייצוג בבית המשפט, הגשת סיכומים, המצאת כתבי בית דין לצדדים ועוד) - רשאים הצדדים לסכם שכר טרחה נפרד בנוסף לשכר הטרחה החודשי המפורט בסעיף התמורה.
העמותה שומרת על זכותה לבצע הליך של פניה לקבלת הצעות ותוכל לעשות שימוש ביועץ משפטי חיצוני אחר/נוסף לעוה"ד. לבקשת העמותה יעבוד עוה"ד בשיתוף עם גורמים אלו ככל שיידרש.
14. היועץ יעבוד בתיאום מלא עם מנכ״ל העמותה ו/או מי מטעמו ויהא כפוף לו וקיבל אישור לפעולותיו ככל שיידרש.
15. השירותים יינתנו על ידי היועץ ובאופן ספציפי על ידי עוה"ד __________________.
16. היועץ יגיע למשרדי העמותה, בהתאם לדרישה ותיאום מראש לפי צורכי העמותה. 

17. היועץ יבצע את השרות בנאמנות ובמסירות וברמה מקצועית נאותה.
הצהרות והתחייבויות עוה״ד
18. היועץ מצהיר, כי יש לו את הכישורים, המיומנויות והידע המקצועי הדרוש לשם מתן השירות המתבקש ביעילות וברמה מקצועית גבוהה, וכי ישתמש בידע העומד לרשותו לצורך מתן השירות.
19. לא להעביר או להסב זכויותיו או חובותיו לפי הסכם זה, כולן או מקצתן, או את מתן השירותים המבוקשים, לאחרים, אלא אם כן ניתנה לכך הסכמת העמותה מראש ובכתב, ובכפוף לתנאים שקבעה העמותה לעניין זה.
20. לא לבצע כל פעולה הכרוכה בהוצאה כספית לעמותה מבלי שיתקבל אישור מוקדם ובכתב של מנכ״ל העמותה ולפעול בעניין זה על פי הנחיות מנכ״ל העמותה.
21. להכיר את הוראות הדין ולבצע את השירותים בנאמנות, במיומנות וברמה מקצועית נאותה;
22. לא להעביר את ביצוע השירותים לטיפולו של עורך דין אחר אלא באישור של מנכ״ל העמותה.

23. לא להתחייב בשם העמותה ללא קבלת אישור מוקדם של העמותה.
24. היועץ מצהיר, כי קרא את כל תנאי חוזה זה ונספחיו, וכי הם ידועים וברורים לו. 
העסקת עובדים
25. העסיק היועץ עובדים, הוא יהיה אחראי לקיום מלא ושלם של כל חוקי העבודה החלים על העובדים, ובכלל זה חוק שכר מינימום, התשמ״ז -1987.
איסור פעולה מתוך ניגוד עניינים
26. היועץ רשאי להמשיך ולספק שירותים לאחרים זולת העמותה, ובלבד שלא יהיה בכך משום פגיעה בחובותיו שלפי הסכם זה.

27. היועץ מצהיר כי החל ממועד חתימת הסכם זה לא קיים כל ניגוד עניינים בינו או בין התחייבויותיו עפ״י הסכם זה ובין קשריו העסקים, המקצועיים או האישיים, בין בשכר או תמורת טובות הנאה כלשהם ובין אם לאו, לרבות כל עסקה או התחייבות שיש בה ניגוד עניינים, ואין קשר כלשהו בינו לבין כל גורם אחר הנוגעים לתחומים שבהם עוסקים השירותים, זולת במסגרת מתן השירותים ולצורך ביצוע הסכם זה (להלן: ״ניגוד עניינים״) ״ניגוד עניינים״ משמעו אף חשש לניגוד עניינים כאמור.

28. לא יימצא היועץ בניגוד עניינים - היה ובכל זאת נוצר מצב של ניגוד עניינים, ידווח על כך מיד למנכ״ל העמותה וימלא אחר כל הנחיותיו בנדון.

התמורה
29. תמורת מילוי התחייבויותיו של היועץ על פי הסכם זה, תשלם העמותה שכר טרחה (ריטיינר) חודשי בסך של 5500 ₪ (כולל מע״מ כדין). 

שכר הטרחה כולל את כלל ההוצאות כגון, כגון נסיעות וחניה, צילומים, וכיוצא בכך היועץ לא יהיה זכאי לכל תשלום נוסף בגין כל הוצאה שיוציא, אלא אם אושרה כהוצאה מיוחדת מראש ובכתב ע״י מנכ״ל העמותה.

30. בתום כל חודש קלנדרי יגיש היועץ לעמותה חשבון עד ה-5 בכל חודש בגין התמורה המגיעה לו עבור החודש החולף; החשבון ייחתם ויאושר בידי העמותה ויצורף לו דו״ח מפורט על-פי שעות ותאריכים בדבר פירוט השירותים המשפטיים שניתנו.

31. העמותה תבדוק את החשבון ותשלם את הסכום שאושר על ידה לתשלום בשיטת שוטף + 30, מיום אישור החשבון או חשבונית עסקה ע"י העמותה. 
32. בגין סכום התמורה ימציא היועץ לעמותה חשבונית מס על הסכום המאושר לתשלום. כן ימציא היועץ לפי דרישת העמותה כל אישור נדרש אחר לצורך העברת התמורה כדוגמת אישור על ניכוי מס במקור וכיוצ״ב.

33. התמורה החודשית המפורטת בהסכם הינה מלאה, קבועה וסופית, וכוללת את מלוא התשלומים להם זכאי היועץ וכי העמותה אינה חייבת בתשלומים נוספים כלשהם ליועץ או לעובדיו. למען הסר כל ספק התמורה כוללת גם את כל ההוצאות הכרוכות במתן השירותים כמפורט לעיל.
העדר יחסי העבודה בין הצדדים
34. בנוסף, ומבלי לגרוע מהוראות הסכם זה, מוסכם ומותנה בין הצדדים כי היועץ הינו קבלן עצמאי ואין העמותה אחראית לגביו ולגבי עובדיו או המועסקים על ידו או הפועלים מטעמו בגין מחלה תאונה או כל נזק אחר שעלול להיגרם למי מהם תוך כדי מתן השירותים או כתוצאה מביצועם, וכן אין העמותה חייבת בתשלום לביטוח הלאומי עבור מתן השירותים.

35. היה וייקבע על ידי ערכאה מוסמכת, כי על אף האמור לעיל התקיימו יחסי עובד מעביד בין העמותה לבין היועץ ו/או כל מי מטעמו, מתחייב היועץ כי ישפה ויפצה את העמותה ו/או כל מי מטעמה בגין כל נזק ו/או הוצאה ו/או אובדן שיגרמו כתוצאה מכל טענה ו/או תביעה ו/או קביעה בקשר עם יחסי עובד מעביד כאמור, מיד עם דרישתה הראשונה של העמותה.

36. מבלי לגרוע מהאמור לעיל מוצהר ומוסכם בזה, כי היה וייקבע על ידי ערכאה מוסמכת, כי על אף האמור לעיל התקיימו יחסי עובד מעביד בין העמותה לבין עוה״ד, יראו את הצדדים כאילו הסכימו מלכתחילה על תמורה המהווה 50% מן התמורה כאמור בסעיף 33 לעיל (להלן: ״התמורה המופחתת״), והיועץ מצהיר בזה כי התמורה המופחתת הנה מלאה והוגנת עבור ביצוע מלוא התחייבויותיו על פי הסכם זה, במידה שייקבע כי התקיימו יחסי עובד מעביד כאמור. בכל מקרה ובמידה ויתקיימו יחסי עובד מעביד כאמור, השכר יהיה בהתאם להוראות משרד הפנים והממונה על השכר במשרד האוצר לעניין תנאי ההעסקה של בכירים.

37. במקרה כזה, היועץ יחויב להשיב לעמותה את הסכומים שקיבל בקשר עם הסכם זה מעבר לתמורה המופחתת (להלן: ״סכום ההשבה״) בתוספת הפרשי הצמדה למדד המחירים לצרכן וריבית מקסימלית, ממועד תשלומם ועד למועד ההשבה בפועל, והעמותה תהא זכאית לקזז את סכום ההשבה מכל סכום שתחוב ליועץ על פי הסכם זה ו/או כל דין, לרבות כל סכום לו יהא זכאי היועץ עקב הקביעה על קיומם של יחסי עובד מעביד על פי פסיקת ערכאה מוסמכת כאמור - והכל עד לתקרת הסכום שייפסק ע״י הערכאה המוסמכת כי על העמותה לשלם ליועץ ו/או מי מטעמו בהתקיים האמור בסעיף 39 לעיל.

אחריות
38. מוסכם בין הצדדים, כי האחריות הבלעדית עבור שירותי הייעוץ תחול על היועץ בלבד ולפיכך אישוריה של העמותה למסמכים אחרים הקשורים בייעוץ ו/או בשירותים ו/או אשר הוכנו על ידי היועץ על פי חוזה זה לא ישחררו את היועץ מהאחריות המקצועית המלאה הנ״ל ואין בכך כדי להטיל על העמותה ו/או על מי מטעמה אחריות כלשהי לטיב ו/או לכשרות ו/או לאיכות שירותי הייעוץ ו/או מסמכים, כאמור.

39. היועץ יהיה אחראי לכל נזק ו/או הפסד ו/או הוצאה שייגרמו לעמותה ו/או לצד שלישי עקב מעשה ו/או מחדל ו/או טעות ו/או השמטה של היועץ ו/או עובדיו ו/או כל מי שפועל מטעמו במתן שירותי הייעוץ.

40. היועץ יהיה לבדו אחראי כלפי העמותה לכל נזק ו/או אבדן אשר ייגרמו לגוף ו/או לרכוש ו/או נזק אחר לעמותה ו/או לעובדיה ו/או לצד ג׳ כלשהו אשר נגרם עקב מעשה ו/או מחדל, טעות או השמטה של היועץ ו/או עובדיו ו/או כל מי שפועל מטעמו, תוך כדי ביצוע שירותי הייעוץ או בקשר אליהם.

41. מבלי לגרוע מכלליות האמור לעיל, היועץ אחראי כלפי העמותה ו/או כלפי העובדים המועסקים על ידו ו/או כלפי כל אדם הפועל מטעמו ו/או כלפי צד שלישי כלשהו, לכל נזק לגוף או לרכוש או אובדן או נזק אחר מכל סוג שהוא שייגרם להם או לרכושם כתוצאה ו/או במהלך מתן שירותי הייעוץ, עקב מעשה או מחדל או טעות או השמטה של היועץ או מי מטעמו.
42. היועץ פוטר את העמותה ו/או עובדיה ו/או כל אדם אחר הנמצא בשירותיה, מכל אחריות לכל אובדן או נזק הנמצא באחריות עוה״ד, כאמור בסעיפים 38-41 לעיל.

43. היועץ מתחייב לשפות ולפצות את העמותה על כל נזק שייגרם לה ו/או דרישה ו/או תביעה שתוגש נגדה ואשר נגרמו בגין ו/או עקב מעשה ו/או מחדל ו/או טעות ו/או השמטה של היועץ ו/או עובדיו ו/או מי מטעמו כאמור לעיל, לרבות, הוצאות משפטיות ואחרות בקשר לכך על פי דרישתה ו/או על פי פסק דין של בית משפט מוסמך. העמותה תודיע ליועץ על תביעה כאמור ותאפשר לו להתגונן ולהגן על העמותה מפניה על חשבונו.

44. נשאה העמותה בתשלום ו/או הוצאה ו/או נזק ו/או הפסד שנגרמו לה ו/או לרכושה ו/או לצד שלישי, לרבות היועץ ועובדיו, בגין ו/או עקב מעשה ו/או מחדל של ו/או טעות ו/או השמטה של היועץ ו/או עובדיו ו/או מי מטעמו כאמור לעיל, יהיה על היועץ להחזיר לעמותה, באופן מידי, כל תשלום ו/או הוצאה, כאמור, ולשפותה על כל הנזקים ו/או ההפסדים כאמור לעיל.

45. העמותה רשאית לקזז מן התשלומים אשר היועץ זכאי להם מכוח חוזה זה ו/או מכל סיבה אחרת סכומים אשר נתבעים מהעמותה על ידי צד שלישי כלשהו בגין מעשה או מחדל שהם באחריותו של היועץ כאמור לעיל ו/או בגין נזקים שנגרמו לעמותה מחמת מעשה או מחדל שהם באחריותו של היועץ כאמור לעיל.
סעיף ביטוח
46. מבלי לגרוע מאחריותו והתחייבויותיו של היועץ על פי הסכם זה ומאחריותו לנזקים להם הוא אחראי על פי דין, היועץ מתחייב לרכוש על חשבונו במשך תקופת ביצוע העבודה על פי הסכם זה ותקופת הארכתו ביטוח אחריות מקצועית לתקופת ביצוע מתן השירותים על-פי הסכם זה ולתקופה של 7 שנים נוספות מיום תום מתן השירותים לעמותה או עד למועד בו תפוג תקופת ההתיישנות על תביעות המבוטחות בביטוח אחריות מקצועית, את הביטוחים המפורטים בטופס האישור על קיום ביטוחים המצורף להסכם זה והמהווה חלק בלתי נפרד ממנו (להלן "אישור הביטוח" או "ביטוחי היועץ" או "האישור") ו/או כמפורט להלן.
47. בכל הנוגע לביטוחים המפורטים באישור:
1. היועץ לבדו אחראי על מילוי כל חיובי הפוליסות כולל (אך לא מוגבל) תשלומי הפרמיה וההשתתפות העצמית.
2. אי מילוי תנאי הפוליסות בתום לב ע"י היועץ ו/או מי מטעמו לא יפגע בזכויות העמותה לשיפוי ו/או פיצוי לפיהן.
3. כל כיסויי הביטוח בכפיפה לתנאי הפוליסות המקוריים של היועץ עד כמה שלא שונו במפורש במסמך זה. בכל מקרה האמור באישור זה לא יגרע מהכיסויים הקיימים בפוליסות המקוריות של היועץ.
4. בכל הביטוחים המפורטים באישור ולעניין הפעילות נשוא סעיף זה, מבוטל סעיף רשלנות רבתי. אין בביטול כדי לגרוע מחובת הזהירות של היועץ ו/או מזכויות המבטח על פי הפוליסה ועל פי הדין.
5. בכל הביטוחים מוותר המבטח על זכות התחלוף כלפי העמותה ו/או מי מטעמה. הוויתור לא יחול כלפי מי שגרם לנזק בזדון.
6. בכל הביטוחים יצוין במפורש כי הם ראשוניים ביחס לביטוחי העמותה ו/או מי מטעמה.
7. בביטוח אחריות מקצועית ייקבע מועד רטרואקטיבי לפני מועד תחילת העבודה.
48. היועץ יחזיק בתוקף במשך כל זמן חלותו של הסכם זה וכן בכל תקופה מוארכת שלו ביטוחים לכלי רכב בבעלותו, ביטוח חובה כנדרש על-פי הדין בגין פגיעה גופנית עקב השימוש בכלי-רכב.
49. היועץ לוקח על עצמו להציג למבטחו את דרישות הביטוח הכלולות במסמך זה ולוודא שבאות לידי ביטוי בפוליסות הביטוח אותן ערך.
50. היועץ מתחייב לעדכן סכומי ביטוח וגבולות אחריות ככל שמתחייב במשך כל תקופת ההסכם, לשלם את דמי הביטוח במועד ולחדש את הביטוחים, כך שיהיו בתוקף ובהיקף בהתאם לנדרש לעיל, במשך כל תקופת ביצועו של הסכם זה וכל תקופה מוארכת שלו.
51. ללא כל צורך בבקשה ו/או בפניה מצד העמותה, ימציא היועץ את האישור בנוסח המצורף. המצאת האישור מהווה תנאי לתחילת מתן השירותים. לגבי ביטוח אחריות מקצועית, ישוב ויציג היועץ את אישור הביטוח בכל פעם שיעמוד האישור הקיים לפוג, עד לתום התקופה לה התחייב כנקוב לעיל.
52. ביטוחי היועץ ייערכו בחברת ביטוח המורשית לפעול כדין במדינת ישראל.
53. מוסכם בזאת כי התחייבויות היועץ לעריכת ביטוחים הינן בהתאם לאמור בהוראות נספח ביטוח זה, אף אם יחולו על הצדדים הוראות בדבר המצאת אישור קיום ביטוחים במתכונות בהתאם להוראות המפקח על הביטוח או כל הוראה אחרת בעניין זה. לאור האמור, מוסכם כי נוסח אישור ביטוחי היועץ המצ"ב לנספח ביטוח זה אינו גורע מההתחייבויות החוזיות של היועץ לעריכת ביטוחים בהתאם לאמור בהוראות בנספח ביטוח זה. כן מוסכם כי בכל מקרה בו יחול שינוי בהוראות המפקח על הביטוח כאמור, העמותה תהא רשאית להחליף את דוגמת נוסח אישור ביטוחי היועץ המצ"ב בנוסח אישור ביטוח חלופי, וזאת בכפוף להתחייבויות הביטוח של היועץ כמפורט בנספח ביטוח זה כאמור.
54. במידה ויהיה צורך בהארכות לביטוחי היועץ לתקופת ביטוח נוספת, באחריותו הבלעדית של היועץ לפעול להארכת אישור הביטוח ולדאוג להמציא אישור הארכה זה בתוך 7 ימים לפחות לפני סיום תוקפו של האישור הקיים. היועץ ישוב ויציג את אישור ההארכה כאמור, הכולל עד לתום תקופת ההסכם וחתום על ידי המבטח, בפני העמותה, וזאת מבלי שיהיה צורך בכל תזכורת מצד העמותה. לעניין ביטוח אחריות מקצועית, ישוב ויציג בפני העמותה את אישור הביטוח במשך 5 שנים לאחר מועד מתן השירותים לעמותה או עד למועד בו תפוג תקופת ההתיישנות הקבועה בחוק לגבי הסיכונים המבוטחים בפוליסה זו.
55. בכל מקרה של אי התאמה בין האמור בביטוחי היועץ ו/או אישור הביטוח לבין האמור בהסכם זה, מתחייב היועץ לפעול לשינוי הביטוחים על מנת להתאימן להוראות הסכם זה באופן מידי. לאחר שינוי הביטוחים ו/או אישור הביטוח כאמור, יציג את אלו מתוקנים וחתומים כדין בפני העמותה. 
56. המצאת טופס אישור הביטוח חתום ותקין מטעם מבטחי היועץ, מהווה תנאי יסודי בהסכם. 
57. היועץ יישא בכל נזק שייגרם עקב מעשה ו/או מחדל ו/או טעות ו/או השמטה של היועץ, קבלני משנה הפועלים מטעם היועץ, עובדיהם וכל מי שבא מטעמו שאינו מכוסה על ידי ביטוחי היועץ.
58. הפר היועץ את הוראות הביטוחים באופן המפקיע את זכויותיו ו/או זכויות העמותה, יהא היועץ אחראי לנזקים שייגרמו לעמותה באופן מלא ובלעדי ולא תהיינה לו תביעות ו/או טענות כספיות או אחרות כלפי העמותה והוא יהא מנוע מלהעלות כל טענה בהקשר זה כלפי העמותה.
59. היועץ מתחייב לשמור ולקיים את כל הוראות פוליסות הביטוח כלשונן ומבלי לפגוע בכלליות האמור לשמור על כל הוראות הבטיחות והזהירות הנכללות בפוליסות הביטוח.
60. מובהר בזה במפורש, כי אין בעריכת הביטוחים על ידי היועץ ו/או בהמצאת אישור ביטוח כאמור ו/או בהמצאת פוליסות הביטוח כאמור, ו/או בבדיקתו או באי בדיקתו על ידי העמותה ו/או מי מטעמה, כדי להוות אישור בדבר התאמתו לדרישות ההסכם ולא יהיה בכך כדי להטיל אחריות כלשהיא על העמותה ו/או לגרוע מן האחריות המוטלת על היועץ על פי דין ו/או על פי הסכם זה.
61. היועץ מתחייב לדאוג לכך כי בחוזי ההתקשרות שיערוך, אם יערוך, עם קבלני משנה בקשר עם ביצוע הסכם זה, יופיעו דרישות ביטוח מאותם קבלני משנה המותאמות להיקף ואופי פעילותם ויוצגו הביטוחים ו/או אישורים על קיום הביטוחים בהתאם, להיועץ. לחלופין, להיועץ נתונה הרשות לכלול את קבלני המשנה בשם המבוטח במסגרת הביטוחים הנערכים על ידו. למען הסר ספק מובהר בזאת כי על היועץ מוטלת האחריות כלפי העמותה ביחס לשירותים במלואם, לרבות שירותים שניתנו או אמורים היו להינתן על ידי קבלני משנה, ועל היועץ תחול האחריות לשפות את העמותה בגין כל אובדן או נזק שייגרם, במישרין או בעקיפין, עקב שירותים שניתנו או אמורים היו להינתן על ידי קבלני המשנה, אם ייגרם, בין אם אובדן או נזק כאמור מכוסה במי מהפוליסות דלעיל ובין אם לאו.

62. אין בעשיית הביטוחים כאמור כדי לגרוע מאחריותו של היועץ על פי הסכם זה ו/או על פי דין. למען הסר ספק, מובהר כי היועץ לבדו יהא האחראי הבלעדי לטיבם של ביטוחיו והיקפם ולמילוי דרישות הביטוח לצורך קיומם. מובהר כי דרישות הביטוח הכלולות בסעיף ביטוח זה ו/או באישור הביטוח הינן בגדר דרישה מזערית בלבד. ועל היועץ החובה לבחון את היקף הסיכון ולקבוע את היקפי הביטוח הדרושים לו ובלבד שלא יפחתו מהנדרש. מובהר כי היועץ רשאי לערוך במשך תקופת ההסכם שינויים בביטוחים המפורטים לעיל, בכפוף לכך שבמשך כל תקופת ההסכם לא יבוטלו ו/או לא יפחתו מן הכיסויים הנדרשים המפורטים לעיל ו/או באישורי הביטוח.
63. היועץ רשאי לערוך ביטוחים נוספים בקשר עם השירותים, בנוסף לאמור לעיל כרצונו, ובלבד שבכל ביטוח תבוטל זכות התחלוף של המבטח כלפי העמותה ובכל ביטוח חבות יורחב הביטוח לכסות את חבותה של העמותה בגין מעשיו או מחדליו של היועץ.
64. בקרות אירוע המכוסה לכאורה במסגרת איזה מהביטוחים המפורטות באישור עריכת הביטוח, מתחייב היועץ להודיע על כך מיד בכתב למבטח ולעמותה, ומתחייב לשתף עימם פעולה ככל שיידרש לשם מימוש זכויותיה של העמותה בביטוחים.
65. למען הסר ספק, היועץ יהא אחראי כדין בגין נזקים בלתי מבוטחים לרבות נזקים שהם מתחת לסכום ההשתתפות העצמית הקבועה בפוליסות.
תקופת צינון
66. היועץ או מי מטעמו יתחייב שלא לייצג אדם או גוף מול העמותה למשך שנה לאחר מועד סיום התקשרותו עם העמותה.

67. היועץ או מי מטעמו, יתחייב שלא לעסוק ולא לטפל במישרין או בעקיפין בכל מקרה שיש בו ניגוד עניינים כאמור לתקופה של 12 חודשים מסיום ההתקשרות.
כפיפות ודיווח
68. היועץ יפעל לפי הנחיותיו של מנכ״ל העמותה וידווח לו בדבר ביצוע והתקדמות העבודה המשפטית. 
שמירת סודיות
69. היועץ מתחייב לשמור בסוד ולא להעביר, להודיע, למסור או להביא לידיעת כל גורם, במישרין, בעקיפין ו/או בכל דרך שהיא, כל מידע, ידיעה, סוד מסחרי, נתונים, חפץ, מסמך מכל סוג שהוא או כל דבר אחר שלפי טיבם אינם נכסי הכלל (להלן: ״מידע סודי״) שיגיעו לידי עוה״ד, עובדיו או מי מטעמו עקב או בקשר להסכם זה, בתוקף או בקשר עם ביצועו ו/או בקשר עם העמותה, וזאת במהלך ביצוע ההסכם, לפניו ו/או לאחר מכן - ללא אישור העמותה מראש ובכתב.

70. היועץ מתחייב לשמור בתנאים בטוחים כל מידע סודי או מסמך רשמי שנמסר לו או שיגיעו אליו עקב ביצוע הסכם זה, בתוקף או בקשר עם ביצועו או בקשר עם העמותה.

71. העמותה רשאית להורות ליועץ בדבר הסדרים מיוחדים לעניין שמירת סודיות ו/או אבטחת מידע, לרבות קביעת הסדרי בטחון מיוחדים, הסדרי מידור או נוהלי עבודה מיוחדים והיועץ מתחייב למלא אחר דרישות העמותה בנדון.

72. היועץ מתחייב שלא להשתמש במידע סודי למטרה כלשהי מלבד לביצוע הסכם זה, אלא באישור מראש ובכתב מאת נציג העמותה המוסמך.

73. היועץ מתחייב למסור לעמותה, לפי דרישתה, עם סיום מתן השירותים על פי הסכם זה את כל המידע שנאסף על ידו במסגרת מתן השירותים וכן כל מידע, מסמך או נכס שנמסר לו על ידי העמותה.

74. עם סיום הסכם זה מכל סיבה שהיא היועץ יעמיד לרשות העמותה בצורה מלאה, מסודרת ועניינית את כל הידע והמידע הנמצאים ברשותו בקשר לשירות ולביצוע הסכם זה (להלן - ״המידע״). כל המידע יועבר לעמותה ו/או לצד שלישי שימנה העמותה, בכל אופן שבו הוא קיים, בכתב, בקבצי מחשב, בע״פ ו/או כל אופן אחר, בלוח זמנים שייקבע ע״י העמותה, וללא כל תמורה נוספת . למען הסר ספק, מובהר בזאת כי כל המידע הינו קניינו הבלעדי של העמותה.

75. כל חומר או מידע הקשור במתן השירותים או שנמסר עקב או אגב נתינתם הינו רכושה הבלעדי של העמותה ועוה״ד, או מי מטעמו אינו רשאי למסור לאדם אחר, פרט לעובדי העמותה המוסמכים לכך, כל חומר, ציוד או מידע הקשור במתן השירותים, וכן אינו רשאי לשמור לעצמו העתקים של כל חומר או מסמך כאמור אלא בהתאם לאישור בכתב מאת העמותה.

76. היועץ מתחייב להחזיר עם סיום תקופת ההסכם או לפני כן על פי בקשת העמותה, לעמותה או למי שתורה העמותה כל חומר שקיבל לצורך מתן השירותים ו/או שערך לצורך ו/או במסגרת מתן השירותים נשוא הסכם זה.
שינוי בהסכם או בתנאים
77. מוסכם על הצדדים כי כל שינוי בהסכם או בתנאים הכלליים יהיה תקף רק אם נעשה בכתב ונחתם על ידי הנציגים המוסמכים של הצדדים. מוסכם כי הימנעות מתביעת זכות לא תחשב כוויתור על אותה זכות.

78. מוצהר ומוסכם בין הצדדים כי תנאי הסכם זה מהווים ביטוי שלם ומלא של זכויות הצדדים, והם מבטלים כל הסכם, מצג, הבטחה או נוהג שקדם לחתימתו.

79. שום ויתור, הנחה, הימנעות או שיהוי של העמותה במימוש זכויותיה על פי הסכם זה, לא יתפרשו כוויתור או מניעה אלא אם נעשו בכתב.
שונות
80. מוסכם בזה כי כל הודעה לפי הסכם זה תימסר מאת צד אחד למשנהו באופן אישי, בפקס, או בדואר רשום בהתאם לכתובות הצדדים הנקובות בהסכם זה, ותחשב שנתקבלה לאחר ארבעה ימים מיום המסירה לבית הדואר; קבלה הנושאת חותמת הדואר תשמש ראייה לתאריך המסירה.

81. חוזה זה כפוף להוראות נוהל מינוי יועץ משפטי חיצוני קבוע לרשות מקומית בחוזר מנכ״ל 2/2014 בשינויים מחייבים. הוראות הנוהל יגברו על כל הוראה אחרת בחוזה הסותרת את הנוהל.
82. מובהר בזאת כי אין בהעסקתו של היועץ במסגרת הסכם זה כדי למנוע מן העמותה לפנות גם לכל נותן שירותים ו/או עורך דין אחר לשם קבלת ייעוץ וייצוג משפטי בתיקים ובנושאים נשוא חוזה זה ו/או לטפל בנושאים כאמור בעצמה ולפעול בכל דרך שתראה לה על פי שיקול דעתה הבלעדי וללא צורך במתן נימוקים כלשהם.
83. סמכות שיפוט ייחודיות בכל הנוגע קשור ונובע מהסכם זה תהא בבית המשפט המחוזי בחיפה.

ולראיה באו הצדדים על החתום:
_______________________________


________________________


הרשות לקליטת עליה בחיפה (ע"ר)
חלק ג'
נספח ג' - פרופיל  המציע

שם המציע: ______________________
שנת יסוד המציע:  _________ 

כתובת המציע:  ________________________________________________ 

טלפון:  ______________

 

דואר אלקטרוני:   _______________________________________________ 

שם איש קשר במשרד:  _________________
תפקיד: __________________ 

שמות עורכי דין במשרד :

1.  __________________
ת.ז.: ______________
העיסוק: ______________ 

2.  __________________
ת.ז.: ______________
העיסוק: ______________ 

3.  __________________
ת.ז.: ______________
העיסוק: ______________ 

4.  __________________
ת.ז.: ______________
העיסוק: ______________ 

שמות עובדים נוספים במשרד:

1.  __________________
ת.ז.: ______________
העיסוק: ______________ 

2.  __________________
ת.ז.: ______________
העיסוק: ______________ 

רשימת לקוחות/ממליצים . על המציע לציין פרטים בדבר ניסיונו בשירותי ייעוץ משפטי - כמפורט להלן:
	שם מזמין השירות
	פרטים בדבר המסגרת ומהות השירות שניתן ע"י המבצע/בדבר השירות
	שנות הפעלת המסגרת/ מתן השירות/ הפעלת הפרויקט. יש לציין משנה ועד לשנה
	פרטים בדבר אנשי קשר
יש לציין שם, כתובת ומס' טלפון

	
	
	
	

	
	
	
	

	
	
	
	

	
	
	
	


*ניתן להוסיף מסמכים נוספים בדבר ניסיון המציע.
ניתן להוסיף פרטים נוספים בדף נלווה וכן מסמכים נוספים.

חתימת המציע: _____________________ 

      נספח ד' - ביטוח 
(נוסח אישור על קיום ביטוחים יועבר על-ידי יועצי הביטוח של העמותה למציע הזוכה)
     נספח ה'
  הצהרה בדבר קרבה משפחתית לעובד העמותה/מועצה או לחבר הנהלה/מועצה
העמותה מביאה בזאת לידיעת כל מציע את הוראות הסעיפים הבאים:
סעיף 122 א' (א) לפקודת העיריות קובע כדלקמן:
"חבר מועצה, קרובו, סוכנו או שותפו, או תאגיד שיש לאחד מהאמורים חלק העולה על עשרה אחוזים בהונו או ברווחיו או שאחד מהם מנהל או עובד אחראי בו, לא יהיה צד לחוזה או לעסקה עם העיריה; לענין זה, "קרוב" – בן זוג, הורה, בן או בת, אח או אחות "
כלל 12 של הכללים למניעת ניגוד עניינים של נבחרי ציבור ברשויות המקומיות קובע כדלקמן:
חבר המועצה לא יהיה צד לחוזה או לעסקה עם הרשות המקומית; לעניין זה, "חבר מועצה" - חבר מועצה או קרובו או תאגיד שהוא או קרובו בעלי שליטה בו (ראה הגדרות "בעל שליטה" ו-"קרוב" בסעיף 1(1)(ב) ו-1(5)(ב) ).
סעיף א  174 לפקודת העיריות  קובע כך-
"פקיד או עובד של עיריה לא יהיה נוגע או מעונין, במישרין או בעקיפין, על ידי עצמו או על ידי בן-זוגו או שותפו או סוכנו, בשום חוזה שנעשה עם העיריה ובשום עבודה המבוצעת למענה"
בהתאם לכך הנך מתבקש להודיע בהצהרה שבסמך אם יש או אין לך קרבה משפחתית, לפי ההגדרות לעיל, עם חבר מועצה כלשהו או עם עובד עירייה, והצהרתך זו הינה חלק בלתי נפרד ממסמכי המכרז.
אין באמור לעיל כדי לגרוע מהוראות כל דין לרבות מהוראות סעיף 122 א' 3) לפקודת העיריות ומסעיף 12 (ב) (3) לכללים למניעת ניגוד עניינים של נבחרי ציבור ברשויות המקומיות לפיהן מועצת העירייה ברוב של 2/3 מחבריה ובאישור שר  הפנים רשאית להתיר התקשרות ובלבד שהאישור ותנאיו פורסמו ברשומות.
הצהרה
אני הח"מ, ______________, נושא ת.ז. __________ העובד ב_________________ לאחר שהוזהרתי כי עלי לומר את האמת וכי אם לא אעשה כן אהיה צפוי לעונשים הקבועים בחוק מצהיר בזאת כדלקמן:

1. קראתי את ההוראות הנ"ל.
2. בין עובדי העמותה/מועצה אין/יש לי: בן זוג, הורה, בן או בת, אח או אחות ואף לא סוכן או שותף.
3. בין חברי הנהלת העמותה/חברי מועצה אין/יש לי: בן זוג, הורה, בן או בת, אח או אחות ואף לא סוכן או שותף.
4. במשרד עו"ד שבשליטתי ואשר באמצעותו הגשתי את הצעתי, אין/יש לאחד מאלה המוגדרים במונח "קרוב" כאמור לעיל חלק העולה על 10 אחוזים בהון או ברווחים, ואין אחד מהמנויים לעיל מכהן בו כמנהל או עובד אחראי.
5. אין/יש לי בן זוג שותף או סוכן העובד בעמותה/עירייה.
6. ידוע לי כי ועדת האיתור של העמותה תהיה רשאית לפסול את הצעתי אם יש לי קרבה משפחתית כאמור לעיל או אם מסרתי הצהרה שאינה נכונה.
7. אני מצהיר בזאת כי הפרטים שמסרתי לעיל הינם נכונים ומלאים והאמור בהצהרה זו הינו אמת.
אני הח"מ עו"ד ____________ מ.ר. _________ מרח' ___________ מאשר כי מר / גב' ______________ ת.ז. ___________  הצהיר וחתם בנוכחותי היום, ____ לחודש _____ שנת ________ על התצהיר הנ"ל לאחר שהוזהר על ידי כאמור בגוף התצהיר הנ"ל בהתאם לסעיף 15 לפקודת הראיות [נוסח חדש] תשל"א-1971.  








______________________ , עו"ד
חתימה בראשי תיבות/חתימה וחותמת המציע:_____________

